b'\n_START_ARTICLE_\nMy Wife is the Student Council President\n_START_SECTION_\nBanghay\n_START_PARAGRAPH_\nTumatakbo para sa pagka-presidente ng konseho estudyante si Hayato Izumi sa kanyang pinasukang paaralan, pero natalo siya kay Ui Wakana, isang masigla at karismadong babae na nangakong papalayain ang pag-ibig sa loob ng kampus, at nanghagis ng mga kondom sa madla habang ibinibigay ang kanyang pananalita sa eleksyon. Naging bise-presidente nalang si Hayato ng konseho. Malalaman din niya na dahil sa ginawang "pagsasaayos" ng kanilang mga magulang, si Ui ay kanyang magiging fianc\xc3\xa9e, at maninirahan sila nang magkasama. Sinusubukan nilang itago ang kanilang pagsasama mula sa paaralan at sa lahat nilang babaeng kasama sa konseho, habang iniiwasan ang progresibong pagmamahal at sekswal na ugali ni Ui sa kanyang bahay. Naakit niya ang atensyon ng disciplinary head na si Rin Misumi, na lilipat din malapit sa kanila kasama ang kanyang ate na si Kei, ang nars ng kanilang paaralan.\n_START_SECTION_\nPagtanggap\n_START_PARAGRAPH_\nSi Chris Beveridge ng The Fandom Post ay nagbigay ng B+ sa unang palabas ng serye at nagsabing "Aaminin ko na ang konsepto ay medyo pamilyar at maloko, pero merong isang tiyak na kalidad na kaakit-akit, seksi at merong potensyal na tatawa ka talaga." Nag-reyt siya sa mga sumunod na episode ng B, habang sinasabi "parang sinusubukan ng palabas na maging medyo edukasyonal pero nahuhulog pa rin siya sa mga "pumupukaw na konsepto" hindi katulad ng iba." Sa kanyang pagsusuri sa ika-9 na palabas, sinulat niya na "hinihiwalay ng palabas ang tagapanuod sa reyalidad, sa mga karakter pa lang na iba ang ini-isip tungkol sa sekswalidad, tatawa ka na agad." at binuod ang serye bilang "Galgal at seryoso na may maraming fanservice, liligaya ka talaga kung mapapanood mo \'to."\n_START_SECTION_\nAnime\n_START_PARAGRAPH_\nIsang adaptasyon sa anime ang dinerek ni Hiroyuki Furukawa at ginawa ng Seven sa Hapon sa gabi ng Hulyo 1, 2015. Ang serye ay ipinapalabas online na merong Ingles na subtitulo sa Crunchyroll. Ang paunang musika tema ng palabas ay "Koisuru\xe2\x98\x86Hiyoko" (\xe6\x81\x8b\xe3\x81\x99\xe3\x82\x8b\xe2\x98\x86\xe3\x81\xb2\xe3\x82\x88\xe3\x81\x93) ni Rekka Katakiri.'